Smernica Rady
z 30. júla 1964
o koordinovanom ročnom prehľade investícií v priemysle
(64/475/EHS)
RADA EURÓPSKEHO HOSPODÁRSKEHO SPOLOČENSTVA,
so zreteľom na Zmluvu o založení Európskeho hospodárskeho spoločenstva a najmä na jej článok 213;
so zreteľom na návrh, ktorý podala Komisia;
keďže na uskutočnenie úloh, ktoré sú jej zverené na základe zmluvy, Komisia musí mať k dispozícii ročné štatistiky o trendoch v investíciách v priemyselných odvetviach spoločenstva;
keďže v priemyselnom prehľade za rok 1962 boli prvýkrát zbierané porovnateľné základné údaje o základných charakteristikách priemyselných odvetví; keďže takéto sčítanie údajov sa nedá uskutočňovať často; keďže ročné štatistiky niektorých základných údajov je možné poskytovať pre dané roky; keďže sú v tejto súvislosti investície sú také významné, že štatistické úrady väčšiny členských štátov zbierajú údaje tohto druhu niekoľko rokov;
keďže však nie je možné, aby takéto ročné štatistiky členské štáty poskytovali Komisii v koordinovanej forme, čo sa týka konceptu a metódy tak, aby bolo možné získať porovnateľné výsledky pre šesť členských štátov na základe podobného rozdelenia podľa priemyselných odvetví,
PRIJALA TÚTO SMERNICU:
Článok 1
Členské štáty, v technickej spolupráci s Komisiou uskutočnia všetky potrebné kroky na uskutočnenie koordinovaného ročného prehľadu investícií v priemysle na to, aby sa prvý prehľad za rok 1964 uskutočnil v roku 1965.
Článok 2
Na účely tejto smernice je priemyselné odvetvie definované podľa "Nomenklatúry priemyselných odvetví v Európskych spoločenstvách" (NICE). [1]
V prípade malých podnikov je možné prehľad uskutočniť náhodným zberom.
Článok 3
Zaznamenávané čísla budú odrážať ročné investičné výdavky (vrátane zariadení, ktoré vybudujú podniky samotné) s nasledujúcim rozdelením:
a) stroje, zariadenia, dopravné prostriedky;
b) výstavba budov a stavieb;
c) zaobstaranie jestvujúcich budov a pozemkov.
Investície sociálnej povahy sa budú, ak to bude možné, zaznamenávať globálne v samostatnom výkaze.
Článok 4
S dodržaním vnútroštátnych právnych predpisov jednotlivých členských štátov platných pre utajované štatistické informácie budú výsledky prehľadu, rozdelené podľa priemyselných odvetví, odovzdané Komisii.
Článok 5
Táto smernica je adresovaná členským štátom.
V Bruseli 30. júla 1964